<classify> Mwandishi Wetu Dar es Salaam WAZIRI wa zamani wa Viwanda na Biashara katika Serikali ya awamu ya tatu,Iddi Simba, amefariki dunia jana Dar es Salaam, wakati akitibiwa Taasisi yaMoyo Jakaya Kikwete JKCI. Mbali na Simba, kiongozi mwingine aliyefariki ni Kanali mstaafu,Kabenga Nsa Kaisi aliyewahi kuwa msaidizi wa muda mrefu wa Rais wa awamu ya tatu,Benjamin Mkapa. Kwa mujibu wa taarifa ya familia jana jioni, mwili wa Iddi Simbaambaye alikuwa mshauri maalumu wa Mufti wa Tanzania, leo utaswaliwa katikaMsikiti wa Manyema baada ya swala ya Ijumaa na baadaye kuzikwa makaburi yaKisutu, Dar es Salaam Akizungumza na MTANZANIA jana, mtoto wa marehemu, Sauda SimbaKilumanga, alithibitisha kuwa baba yake alifariki dunia saa tano asubuhi wakatiakitibiwa JKCI. Sauda alisema kwa wakati huo, mara tu baada ya kutokea kwa msiba huo,familia yake ilikuwa ikiendelea kufanya mawasiliano kuandaa taratibu za mazishiya kiongozi huyo mstaafu ambaye aliwahi pia kuwa mbunge wa Ilala. Ndiyo kwanza tumepata taarifa rasmi za uthibitisho kutoka kwamadaktari kuwa baba amefariki. Ni mshtuko na kwa sasa familia bado inaendeleakufanya mawasiliano kwa ajili ya kuandaa utaratibu, ukiwa sawatutawafahamisha, alisema Sauda alipozungumza kwa njia ya simu na gazeti hili janamchana. Iddi Simba ambaye aliwahi kuwa mbunge wa Ilala CCM, mjumbe wa KamatiKuu ya CCM na kisha kuwa Waziri wa Viwanda na Biashara kwa miaka miwili 2001hadi 2002, kisha kuwa Mwenyekiti wa Bodi ya Shirika la Usafiri Dar es SalaamUDA alikuwa kimya kwa muda mrefu katika medani ya siasa, hadi alipofarikidunia. Katika nafasi yake ya uwaziri, Iddi Simba alilazimika kujiuzulu mwaka2002, kutokana na kashfa ya uingizwaji wa sukari mbovu nchini. Akiwa mbunge Iddi Simba, atakumbukwa kwa msimamo wake kutetea wazawakatika masuala mbalimbali, ikiwamo uwekezaji nchini. Alilazimika kuandika kitabu kinachotetea uzawa jambo lililomfanyakutofautiana na sera za chama chake cha CCM. Katika kitabu hicho aliwatetea Watanzania wazawa kwa kueleza kwamba wanastahilikuwekewa mazingira fulani ya kisera ili wajiendeleze na waendeleze rasilimalizilizopo. Dhana hiyo ilipingwa na kuitwa ni dhana yenye kuchochea hisia zakibaguzi ambapo baadhi ya viongozi wa CCM wakati huo waliwatahadharisha wanachamawao kwamba dhana ya uzawa ni ya Iddi Simba na ni mawazo yake binafsi hayafungamanikabisa na sera za CCM. Akiwa mbunge mbunge, Idd Simba aliwahi kukaririwa bungeni akisemakwamba lugha ya Kiingereza imesababisha Tanzania iwe na sheria mbaya zikiwamoza madini. Alisema anaona aibu kwa kuwa alishiriki kupitisha sheria mbaya zamadini zinazotumika kuinyonya nchi. Zile sheria ni mbaya na miminaona aibu kwamba zilipitishwa wakati nikiwa kwenye lile Bunge, lakiniunatarajia nini wakati sheria zile zinatungwa kwa Kiingereza, na si wabungewengi wanaoelewa lugha hiyo, alisema Iddi Simba wakati huo. Juni 19, 2013 Iddi Simba alifutiwa kesi iliyokuwa ikimkabili,iliyokuwa na mashtaka manne likiwamo la matumizi mabaya ya madaraka alipokuwaMwenyekiti wa Bodi ya Uda. Kesi hiyo ilifutwa baada ya Wakili wa Serikali, Awamu Mbangwakuwasilisha hati ya nuio la Mwendesha Mashtaka Mkuu wa Serikali DPP kuifuta. Kanali Kaisinaye afariki dunia Aliyewahi kuwa msaidizi na mshauri wa Rais wa Awamu ya Tatu, BenjaminMkapa, Kanali mstaafu Kabenga Nsa Kaisi amefariki dunia jana. Kwa mujibu wa taarifa aliyoituma kupitia akaunti yake ya Twitter,aliyewahi kuwa waziri katika Serikali za awamu ya kwanza hadi ya tatu, ProfesaMark Mwandosya, alisema amesikitishwa sana na taarifa za kifo cha kiongozi huyomstaafu jana. Mwanodya aliandika: Nimepokea kwa masikitiko na majozi makubwataarifa za kifo cha Kanali mstaafu Kabenga Nsa Kaisi, kaka, mwandishi mahiriwa Uhuru na Nationalist, Mkuu wa Wilaya, Mkuu wa Mkoa na Mshauri wa Rais Mkapa.Nafsi yake ipumnzike mahala pema. Wakati wa uhai wake, Kanali Kaisi aliwahi kuwa Mkuu wa Mkoa waMtwara, Kagera, Mara kisha kuwa Kamishna Tume ya Nidhamu ya Viongozi. Katika kitabu cha historia ya maisha yake, Mkapa anamtaja KanaliKaisi kuwa mtu muhimu ambaye ndiye aliyebuni jina la Azimio la Arusha wakatiwawili hao walipokuwa wakifanya kazi katika gazeti la kiingereza la CCMlililoitwa The Nationalist. Pia amewahi kuwa Mwenyekiti wa Bodi ya Udhamini ya Mfuko wa KuwaenziWaasisi wa Taifa, wenye lengo la kuwakumbuka na kuwaenzi waasisi wa Taifa laTanganyika na Zanzibar.  <topic>: kitaifa 